זהר ליבה

זוֹהר לִיבּה (נולד ב-20 בספטמבר 1977) הוא שחקן ודוגמן ישראלי.

ביוגרפיה
את ילדותו עשה במושב נביעות שבסיני. אביו, ממוצא טורקי, היה חקלאי, ואמו, ילידת צ'ילה, הייתה מורה. ב-1979, בהיותו בן שנתיים, הוריו התגרשו ואמו חזרה לצ'ילה.

את שירותו בצה"ל עשה כלוחם בסיירת דוכיפת (94). בגיל 23, לאחר שאביו נפטר, עזב את ישראל ועבד כדוגמן במשך מספר שנים, שלאחריהן חזר לישראל והחל גם בקריירת משחק.

ליבה דגמן במסעי פרסום שונים עבור חברות "דלתא", "המשביר לצרכן", "מתאים לי" ועוד. הוא שימש כפרזנטור של רשת "סקופ", יחד עם רותם סלע, ושל חברת ההלבשה "ML".

טלוויזיה
בטלוויזיה הוא הופיע לראשונה בסדרה "ג'וני", שם גילם את יעקב, בן זוגו של ג'וני (יונתן קוניאק). בשנת 2005 גילם את דמותו של עילי ב"טלנובלה בע"מ" בבימויו של שי קפון, ושודרה בערוץ הוט 3.

בשנת 2006 הצטרף לעונה השלישית של סדרת הנוער "השמינייה" בה גילם את דמותו של עומרי, והמשיך לשחק ב"השמיניה הדור הבא" למשך שתי עונות נוספות.

בשנים 2007–2010 ליבה שיחק בסדרת הנוער "האי" במשך שלוש עונות.

ב-2007, שיחק גם בטלנובלה "בובות" של חברת HOT. ליבה גם הופיע בתפקיד אורח בטלנובלה "האלופה", שם גילם את דמותו של סגן מאמן קבוצת לאציו בכדורגל.

ב-2007 השתתף בסדרה "הכל דבש" בערוץ 2 (רשת). באותה שנה הצטלם לקליפ "עליך ועליי" של הזמרת שרית חדד.

ב-2008 השתתף ליבה בעונה הרביעית של התוכנית "רוקדים עם כוכבים" והיה למודח השישי. באותה שנה שיחק בסדרת המערכונים "אין בעיה" ששודרה בערוץ 2. ב-2010 הופיע במחזמר על פי שיריו של שלמה ארצי "לילה לא שקט".

ב-2011 השתתף ליבה בעונה השנייה של הסדרה "עספור" של חברת HOT, בתפקיד חוויאר.

החל מ-2012 השתתף בסדרות של Yes "נויורק" (במשך שלוש עונות) ו"שביתה" (שתי עונות).

ב-2014 השתתף בסדרה "עממיות" ששודרה בערוץ 2.

ב-2015 השתתף בתוכנית "גולסטאר" שמשודרת ב-HOT.

ב-2016 השתתף בסדרה "נעלמים" ששודרה בערוץ ניקלודיאון בתור גיורא גולדין.

ב-2018 השתתף בסדרת הדרמה "פמת"א" ששודרה בערוץ כאן 11.

ב-2020 השתתף בסדרה הספרדית "El Cid" המשודרת באמזון פריים.

בקולנוע
ב-2006 גילם את דמותו של גולן בסרט "הבועה" של איתן פוקס וגל אוחובסקי.

ב-2007 שיחק בסרט "ריקוד מסוכן" של מנחם גולן וב-2011 שיחק בסרט הדרמה "עדות" של הבמאי שלומי אלקבץ.

ליבה הצטלם לצד מירב פלדמן ומורן רוזנבלט לסרט הישראלי-אוסטרי "באומשלאגר" שעלה לאקרנים ב-2017 ושנתיים לאחר מכן, שיחק בסרט הקומי "מבצע שלאגר".

ב-2019 השתתף בסרט "פול גז".

ליבה נשוי למאמנת והשחקנית אורית שר, והתגורר במושב חרות, אך היגר לספרד. לזוג ארבעה ילדים.

פילמוגרפיה
טלוויזיה

קולנוע
 2006 – הבועה
 2007 – ריקוד מסוכן
 2012 – עדות
 2017 – באומשלאגר
 2019 - מבצע שלאגר
 2019 - פול גז
 2021 - הלילה הארוך ביותר

קישורים חיצוניים

 
  

דוגמנים ישראלים
שחקני קולנוע וטלוויזיה ישראלים
מתחרי רוקדים עם כוכבים (ישראל)
משתתפי גולסטאר
נביעות: אישים
חרות (מושב): אישים
ישראלים שנולדו ב-1977